Document ID: 31982L0368

Nõukogu direktiiv,
17. mai 1982,
millega muudetakse teist korda liikmesriikides kosmeetikatoodete kohta vastuvõetud õigusaktide ühtlustamist käsitlevat direktiivi 76/768/EMÜ
(82/368/EMÜ)
EUROOPA ÜHENDUSTE NÕUKOGU,
võttes arvesse Euroopa Majandusühenduse asutamislepingut, eriti selle artiklit 100,
võttes arvesse komisjoni ettepanekut, [1]
võttes arvesse Euroopa Parlamendi arvamust, [2]
võttes arvesse majandus- ja sotsiaalkomitee arvamust [3]
ning arvestades, et:
liikmesriikides kosmeetikatoodete kohta vastuvõetud õigusaktide ühtlustamist käsitleva nõukogu 27. juuli 1976. aasta direktiivi 76/768/EMÜ, [4] muudetud direktiiviga 79/661/EMÜ, [5] rakendamisel ilmnes, et II, III, IV ja V lisas tuleks teha teatavaid muudatusi;
rahva tervise kaitseks tuleks võtta meetmeid kohustuslike hoiatuste kandmiseks kosmeetikatoodete märgistusele, mis sisaldavad tioglükoolhapet, selle soolasid ja estreid;
vesinikperoksiidi kasutamine ei piirdu ainult oksüdeerivate juuksevärvidega; selle aine kasutamist tuleks lubada ka muudes juuksehooldustoodetes ja nõuda, et märgistusele trükitakse teatavad hoiatused tervise kaitseks;
teatavatel juhtudel ei ole formaldehüüdi sisaldust vaja märgistusel nimetada, kui seda ainet ei kasutata kosmeetikatoote koostisainena, kuid see esineb toorainete töötlemisel vältimatult tekkiva jääkproduktina;
tuleks täpsustada hüdrokinooni rakendus- ja/või kasutusvaldkond;
tuleks täpsustada suurim lubatud kaalium- või naatriumhüdroksiidi sisaldus depileerimistoodetes;
direktiivi 76/768/EMÜ IV lisa 1. osas loetletud ainete kohta võib vastu võtta otsuse direktiivi artikli 5 kohaselt;
sama direktiivi IV lisa 2. ja 3. osa ei vasta värvainete loetelule, mida kosmeetikatoodete valmistamisel tegelikult kasutatakse; seetõttu tuleks seda loetelu ajakohastada;
kõige uuemate teadus- ja tehnikauuringute alusel võib koostada ainete loetelu, mida on lubatud kasutada säilitusainetena;
tuleks kiiresti kehtestada lisade ajakohastamise kord;
nõuetekohaste tootmisprotsesside puhul on tehnoloogiliselt paratamatu, et esineb ainete jälgi, mida kosmeetikatooted ei tohi direktiivi 76/768/EMÜ II lisa kohaselt sisaldada; sellega seoses tuleks ette näha teatavad sätted;
27. juuli 1976. aasta direktiivi 76/768/EMÜ inglis-, saksa- ja hollandikeelses tekstis on trükivigu, mis tuleks parandada,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 76/768/EMÜ muudetakse allpool esitatud sätete kohaselt.
Artikkel 2
II lisa muudetakse järgmiselt:
- pealkiri asendatakse järgmisega:
"Ainete loetelu, mida ei tohi olla kosmeetikatoodete koostises";
- "46 Baariumsoolad"
asendatakse järgmisega:
"Baariumsoolad, v.a baariumsulfaat, III lisa 1. osas ettenähtud tingimuste kohane baariumsulfiid, baariumsulfaadist valmistatud lakid ja III lisa 2. osas ja IV lisa 2. ja 3. osas loetletud ja tähisega 1 (Ba) tähistatud värvainetest valmistatud pigmendid";
- "191 Vesinikfluoriidhape"
asendatakse järgmisega:
"Vesinikfluoriidhape, selle tavalised soolad, selle kompleksid ja hüdrofluoriidid, välja arvatud III lisa 1. osas nimetatud";
- "221 Elavhõbe ja selle ühendid"
asendatakse järgmisega:
"Elavhõbe ja selle ühendid, välja arvatud V lisas ja VI lisa 2. osas loetletud elavhõbe ja selle ühendid";
- 268 all jäetakse välja "Fenool ja selle leelissoolad, välja arvatud III lisas loetletud erandid" ja asendatakse sõnaga "Pikriinhape";
- "Tiouurea ja selle derivaadid, välja arvatud IV lisa 1. osas nimetatud tiouurea ja selle derivaadid"
asendatakse järgmisega:
"Tiouurea ja selle derivaadid, välja arvatud üks, mis on loetletud III lisa 1. osas";
- "350 Tetrabromosalitsüülaniliidid"
asendatakse järgmisega:
"Tetrabromosalitsüülaniliidid, välja arvatud tribromosalitsüülaniliidi lisanditena IV lisa 1. osas sätestatud kriteeriumide kohaselt";
- "351 Dibromosalitsüülaniliidid, nt metabromsalaan* ja dibromsalaan*"
asendatakse järgmisega:
"Dibromosalitsüülaniliidid, välja arvatud tribromosalitsüülaniliidi lisanditena IV lisa 1. osas sätestatud kriteeriumide kohaselt";
- "360 Sassafras officinale Nees safrooli sisaldav õli"
asendatakse järgmisega:
"Safrool, välja arvatud looduslikes essentsides sisalduv tavaline kogus, kui selle sisaldus ei ületa:
valmistootes 100 ppm,
hamba- ja suuhügieenitoodetes 50 ppm ja tingimusel, et spetsiaalselt lastele ettenähtud hambapastades safrooli ei ole".
Artikkel 3
1. III lisa 1. osa asendatakse käesoleva direktiivi 1. lisas esitatud lisaga.
2. III lisa 2. osa muudetakse järgmiselt.
a) Punased
- Kolmandas ja kuuendas veerus jäetakse välja:
- "E 180" värvaine nr 10 all, mis vastab värvainete indeksi numbrile 15850,
- "E 420" värvaine nr 26 all, mis vastab värvainete indeksi numbrile 77015.
- Teises veerus asendatakse:
"15630 (Ba)" numbriga "15630: 1 (Ba)",
"15630 (Sr)" numbriga "15630: 3 (Sr)",
"15865 (Sr)" numbriga "15865: 3 (Sr)",
"45170 (Ba)" numbriga "45170: 1 (Ba)".
b) Oranžid ja kollased
Värvaine nr 23 osas asendatakse teises veerus värvainete indeksi number "45395" numbriga "45396".
c) Rohelised ja sinised
Värvaine nr 4 osas, mis vastab värvainete indeksi numbrile 44090, kantakse kolmandasse ja kuuendasse veergu number "E 142".
d) Lillad, pruunid, mustad ja valged
- Jäetakse välja värvaine nr 8, mis vastab värvainete indeksi numbrile 77005.
- Kolmandas ja kuuendas veerus jäetakse värvainete indeksi numbritele 77266 ja 77267 vastavate värvainete nr 12 ja 13 osas välja vastavalt "Osa E 153" ja "E 153".
- Lisatakse viitenumber "26" ja kantakse "Osa E 153" ja "E 153" vastavalt kolmandasse ja kuuendasse veergu, mis vastavad nimetatud viitenumbrile.
e) Joonealune märkus (4)
- Lisatakse järgmine lause:
"Värvainete suhtes, mille alt "E" on välja jäetud, kohaldatakse jätkuvalt 1962. aasta direktiivi III lisas sätestatud värvaineid käsitlevaid üldkriteeriume."
Artikkel 4
1. IV lisa 1. osa asendatakse käesoleva direktiivi 2. lisas esitatud lisaga.
2. IV lisa 2. osa muudetakse järgmiselt.
a) Punased
- Järgmised värvained jäetakse välja:
Viitenumber | Värvainete indeksi number |
2 | 12350 |
3 | 12385 |
14 | 75580 |
- Viitenumber 5 osas asendatakse numbrid "15500" ja "15500 (Ba)" teises veerus numbriga "17200" ja neljandas veerus jäetakse välja viide rakendusvaldkonnale.
- Värvaine nr 6 osas asendatakse teises veerus number "15585 (Ba)" numbriga "15585: 1 (Ba)".
b) Oranžid ja kollased
Viitenumber 2 osas asendatakse värvainete indeksi number "45340" teises veerus numbriga "40850" ja lisatakse kolmandasse ja kuuendasse veergu number "E 161 g".
d) Lillad, pruunid, mustad ja valged
Värvainete indeksi numbrile 77718 vastav värvaine nr 8 jäetakse välja.
e) Joonealune märkus (4)
Lisatakse järgmine lause:
"Värvainete suhtes, mille alt "E" number on välja jäetud, kohaldatakse jätkuvalt nimetatud direktiivi III lisas sätestatud üldkriteeriume."
3. IV lisa 3. osa asendatakse käesoleva direktiivi 3. lisas esitatud lisaga.
Artikkel 5
V lisas:
- Asendatakse:
"2. Heksaklorofeen (igasuguseks kasutamiseks, välja arvatud III lisa 1. osas nimetatud juhtudel)"
järgmisega:
"2. Heksaklorofeen (igasuguseks kasutamiseks, välja arvatud VI lisa 1. osas nimetatud juhtudel)",
- asendatakse:
"5. Strontsium ja selle soolad, välja arvatud need, mida kasutatakse III lisa 2. osas ja IV lisa 2. ja 3. osas loetletud värvainetes"
järgmisega:
"5. Strontsium ja selle soolad, välja arvatud III lisa 1. osas ettenähtud tingimuste kohane strontsiumsulfiid ja III lisa 2. osas ja VI lisa 2. ja 3. osas loetletud värvainetes kasutatud strontsiumsoolad tähisega: 3 (Sr)",
- asendatakse:
"6. Tsirkoonium ja selle derivaadid"
järgmisega:
"6. Tsirkoonium ja selle ühendid",
- lisatakse:
"10. Kloroform.
11. Hüdrokinoon kasutamiseks nahapleegitajana."
Artikkel 6
Lisatakse VI lisa, milles loetletakse ained, mida võib kosmeetikatoodete valmistamisel kasutada säilitusainetena nimetatud lisas ja selle preambulis sätestatud tingimustel.
Artikkel 7
Artiklit 4 muudetakse järgmiselt:
"Artikkel 4
1. Ilma et see piiraks nende artiklist 2 tulenevate üldkohustuste täitmist, keelavad liikmesriigid kosmeetikatoodete turustamise, mis sisaldavad:
a) (muutmata)
b) (muutmata)
c) (muutmata)
d) (muutmata)
e) muid kui VI lisa 1. osas nimetatud säilitusaineid;
f) VI lisa 1. osas loetletud säilitusaineid, mis ületavad ettenähtud piirmäärad ja ei vasta sätestatud tingimustele, kui neid ei kasutata erieesmärkidel, mis tooteesituses tulevad selgelt esile.
2. II lisas loetletud ainete jälgede olemasolu on lubatud, kui neid jälgi ei ole heade tootmistavade järgimisega tehniliselt võimalik vältida ja kui see on kooskõlas artikliga 2."
Artikkel 8
Artiklit 5 muudetakse järgmiselt:
"Artikkel 5
31. detsembrini 1985 lubavad liikmesriigid turustada kosmeetikatooteid, mis sisaldavad:
a) (muutmata)
b) (muutmata)
c) (muutmata)
d) IV lisa 2. osas loetletud aineid ettenähtud piiride ja tingimuste kohaselt; neid aineid võib siiski kasutada muus kontsentratsioonis erieemärkidel, mis tooteesituses tulevad selgelt esile.
1. jaanuaril 1986 tuleb nende ainete, värvainete ja säilitusainete kasutamine:
- lõplikult lubada,
- lõplikult keelata (II lisa),
- pikendada IV või VI lisas ettenähtud ajavahemiku võrra
- või jätta välja kõikidest käesoleva direktiivi lisadest."
Artikkel 9
Artikli 6 lõike 1 punktis d asendatakse sõnad "III ja IV lisas" sõnadega "III, IV ja VI lisas".
Artikkel 10
Artikkel 8 asendatakse järgmisega:
"Artikkel 8
1. (muutmata)
2. Muudatused, mis on vajalikud II-VI lisa kohandamiseks tehnika arengule, võetakse vastu samas korras komisjoni või liikmesriigi algatusel pärast nõupidamist kosmeetika teaduskomiteega.
III-VI lisa puhul kohaldatakse seda korda 31. detsembrini 1988. Hiljemalt kuus kuud enne seda tähtaega võtab nõukogu komisjoni ettepanekul ühehäälselt asjakohased meetmed."
Artikkel 11
Lisatakse järgmine artikkel:
"Artikkel 8a
1. Olenemata artiklist 4 ja ilma et see piiraks artikli 8 lõike 2 kohaldamist, võib liikmesriik oma territooriumil lubada muude kui lubatud ainete loetelus esitatud ainete kasutamist siseriiklikus loas nimetatud teatavate kosmeetikatoodete osas järgmistel tingimustel:
a) luba kehtib kõige rohkem kolm aastat;
b) liikmesriik peab ametlikult kontrollima kosmeetikatooteid, mis on valmistatud ainest või valmistisest, mille kasutamist ta on lubanud;
c) sel viisil valmistatud toodetel peab olema iseloomulik märgistus, mis tuleb loas määratleda.
2. Liikmesriik edastab komisjonile ja teistele liikmesriikidele iga lõike 1 kohaselt vastuvõetud lubamisotsuse teksti kahe kuu jooksul alates otsuse jõustumise kuupäevast.
3. Enne lõikes 1 ettenähtud kolmeaastase tähtaja möödumist võivad liikmesriigid lõike 1 kohaselt esitada komisjonile taotluse siseriiklikus loas nimetatud aine lubatud ainete loetelusse lisamiseks. Samal ajal esitab ta tõendavad dokumendid, mille alusel ta peab seda loetelusse lisamist põhjendatuks, ning märgib aine või valmistise ettenähtud kasutusviisid. Kaheksateistkümne kuu jooksul alates taotluse esitamisest võetakse kõige uuemate teadus- ja tehnikauuringute alusel saadud teadmiste põhjal ja artiklis 10 ettenähtud korras komisjoni või liikmesriigi algatusel ja pärast nõupidamist kosmetoloogia teaduskomiteega vastu otsus, kas kõnealuse aine võib lisada lubatud ainete loetelusse või tuleb siseriiklik luba tühistada. Olenemata lõike 1 punktist a jääb siseriiklik luba jõusse kuni loetelusse lisamise taotluse kohta otsuse vastuvõtmiseni."
Artikkel 12
1. Ingliskeelset teksti parandatakse kooskõlas 5. lisaga.
2. Saksakeelset teksti parandatakse kooskõlas 6. lisaga.
3. Hollandikeelset teksti parandatakse kooskõlas 7. lisaga.
Artikkel 13
1. Liikmesriigid võtavad kõik vajalikud meetmed, millega tagatakse, et alates 1. jaanuarist 1986 ei vii ühenduses registrisse kantud tootjad ega importijad turule tooteid, mis ei vasta käesoleva direktiivi nõuetele.
2. Liikmesriigid võtavad kõik vajalikud meetmed, millega tagatakse, et lõikes 1 nimetatud tooteid ei müüda ega võõrandata lõpptarbijale pärast 31. detsembrit 1987.
Artikkel 14
1. Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 31. detsembril 1983 ning teatavad sellest viivitamata komisjonile.
2. Liikmesriigid tagavad, et käesoleva direktiiviga reguleeritavas valdkonnas nende poolt vastuvõetud siseriiklike õigusnormide tekst edastatakse komisjonile.
Artikkel 15
Käesolev direktiiv on adresseeritud liikmesriikidele.
Brüssel, 17. mai 1982

Labels: 7
4
1
20